**Til x skole Sted/dato**

Brev om kampanjen “Tilbake til idretten” fra idretten til skolene

**Norges idrettsforbund arrangerer den nasjonale kampanjen, «Tilbake til idretten».**

«Tilbake til idretten» understøtter idrettslagenes arbeid med igangsetting av idrett etter pandemien. Gjennom kampanjen jobber Norges idrettsforbund (NIF) for at idrettslagene skal stå rustet til å invitere tilbake alle som er blitt borte under nedstengningen, og invitere nye medlemmer inn. Idretten er klar til å gjennomføre idrettens dag 25. september 2021 og/eller en idrettens uke i uke 39, med lokale aktivitetstilbud i regi av idrettslagene.

Nå ønsker norsk idrett ikke bare å bidra til at idrettsbevegelsen kommer tilbake etter gjenåpningen av samfunnet, men vi ønsker å være en del av løsningen både for idretten og samfunnet og aktivt bidra til å reparere og å løse de samfunnsutfordringer vi sammen står overfor.

Idrettslag, idrettsråd, idrettskretser eller særkretser kommer til å sende konkret informasjon om tid og sted for idrettslagenes arrangementer og ordinære aktivitetstilbud til lokale skoler. NIF oppfordrer skolene til å distribuere denne informasjonen via sine informasjonskanaler, for å synliggjøre «Tilbake til idretten» over hele landet, og bidra til å skape begeistring og forventninger til gjenåpning av idretten.

Norsk idrett er klare og motiverte for igjen å skape idrettsglede for alle, og derigjennom skape inkluderende lokalsamfunn og gode oppvekstsvilkår i tiden etter pandemien.

Med vennlig hilsen

X idrettslag/idrettsråd/idrettskrets/særkrets